[{"text_idx": "#000002", "text": "Pan fyddwch yn cysylltu a\u0302 Canopi am y tro cyntaf, byddwch yn sgwrsio ag un o\u2019n meddygon cynghorol i\u2019n helpu i ddeall y gefnogaeth sydd ei hangen arnoch. Mae Dr Rob Morgan yn un o\u2019r cynghorwyr hyn ac mae wedi rhannu ei stori am sut y daeth i weithio i Canopi."}, {"text_idx": "#000003", "text": "Mae Canopi yn cynnig mynediad at gymorth iechyd meddwl, sy\u2019n cynnwys trefnu apwyntiad gyda therapydd. Rydym yn cynnig hunangymorth, hunangymorth gydag arweiniad, cefnogaeth gan gymheiriaid a therapi\u0308au wyneb yn wyneb rhithwir gydag arbenigwyr achrededig. Cewch ragor o wybodaeth am sut y gallwn eich helpu yma."}, {"text_idx": "#000004", "text": "Dechreuodd y meddyg teulu rhan-amser Dr Rob Morgan weithio fel meddyg cynghorol ar gyfer Canopi ym mis Mawrth eleni."}, {"text_idx": "#000005", "text": "Wrth i\u2019r pandemig roi mwy o bwysau ar y GIG ar bob lefel, mae Rob yn egluro bod hyn yn ei dro wedi achosi straen ymhlith staff."}, {"text_idx": "#000006", "text": "\u201cFel canghennau eraill o ofal iechyd, mae Ymarfer Cyffredinol yn anodd ar hyn o bryd, wrth i feddygon geisio delio ag o\u0302l-groniadau o wasanaeth arferol a\u2019r galw o ddydd i ddydd am apwyntiadau, ar gyfer cyflyrau aci\u0301wt a rhai tymor hir, ac yn amlach na pheidio yn gysylltiedig a\u0302 COVID-19 mewn rhyw ffordd."}, {"text_idx": "#000008", "text": "Cafodd COVID-19 effaith y tu hwnt i fywyd proffesiynol Rob pan gafodd ddiagnosis o COVID-19. Ar o\u0302l gweld drosto\u2019i hun yr effeithiau negyddol y gall COVID-19 eu cael ar iechyd corfforol a meddyliol, penderfynodd Rob ymuno a\u0302 Canopi."}, {"text_idx": "#000009", "text": "\u201cRwy\u2019n siw\u0302r bod fy mhrofiad fel meddyg teulu ac fel rhywun a gafodd ei heintio ar ddechrau\u2019r don gyntaf wedi cael rhywfaint o ddylanwad ar fy mhenderfyniad i helpu."}, {"text_idx": "#000010", "text": "\u201cRoedd siarad a\u0302 phobl gyda\u2019r salwch ofnadwy hwn yn o\u0302l ym mis Mawrth 2020 yn brofiad newydd, er fy mod i wedi gweld llawer o bobl sa\u0302l yn fy mywyd gwaith."}, {"text_idx": "#000011", "text": "\u201cRoedd cael COVID-19 ei hun yn brofiad na hoffwn ei gael eto, ac er i mi fod yn ddigon ffodus i beidio a\u0302 bod angen mynd i\u2019r ysbyty, mae\u2019n rhy fuan i anghofio\u2019r teimladau hynny o ansicrwydd ynghylch cael salwch nad oeddem yn gwybod llawer amdano ar y pryd."}, {"text_idx": "#000012", "text": "\u201cDoedd yr ansicrwydd hwnnw ddim yn rhywbeth unigryw i mi na chleifion eraill, roedd yn rhywbeth roedd aelodau teulu a roddodd ofal a chysur yn ei deimlo\u2019n ddwfn hefyd.\u201d"}, {"text_idx": "#000013", "text": "Canfu Rob fod ei brofiad personol o gael COVID-19 wedi rhoi dealltwriaeth ddyfnach iddo o brofiadau ei gleifion."}, {"text_idx": "#000015", "text": "Yn o\u0302l Rob, mae\u2019r beichiau seicolegol hyn yn cynnwys:"}, {"text_idx": "#000018", "text": "Mae Rob yn trafod sut mae wedi sylwi bod y trafferthion seicolegol sy\u2019n gysylltiedig a\u0302 COVID-19"}, {"text_idx": "#000021", "text": "Beth yw ro\u0302l meddyg cynghorol Canopi?"}, {"text_idx": "#000022", "text": "\u201cFel meddyg cynghorol mae fy ro\u0302l yn gwbl wahanol i ro\u0302l meddyg teulu. Dydw i ddim yn cynnig therapi a dydw i ddim yn rhoi diagnosis. Rwy\u2019n gwrando, yn annog, ac yn helpu pwy bynnag sy\u2019n ffonio i rannu ei stori, ac yn dweud beth sydd ei angen er mwyn i bethau allu symud ymlaen."}, {"text_idx": "#000023", "text": "\u201cMae sgyrsiau yn gyfrinachol ac yn gyfle i bobl siarad a\u0302 rhywun nad yw\u2019n gysylltiedig a\u0302\u2019u sefyllfa, ac sy\u2019n gallu clywed pethau o\u2019r newydd a heb unrhyw ragfarn. Mae\u2019r rhan fwyaf o fy sgyrsiau\u2019n para hanner awr ond mae rhai yn fyrrach neu\u2019n hirach."}, {"text_idx": "#000024", "text": "\u201cAr ddiwedd sgwrs gyda meddyg cynghorol, rydyn ni\u2019n trafod opsiynau i benderfynu beth i\u2019w wneud nesaf, a pha opsiynau a allai fod o fudd i\u2019r person ar gyfer y dyfodol."}, {"text_idx": "#000027", "text": "Ydych chi wedi wynebu unrhyw heriau wrth symud o weithio fel meddyg teulu i fod yn feddyg cynghorol?"}, {"text_idx": "#000028", "text": "\u201cYn fy marn i, yr her fwyaf oedd symud i ffwrdd o fy ro\u0302l fel meddyg teulu i ro\u0302l meddyg cynghorol a gweithredu fel cyfrwng ar gyfer rywbeth a all arwain at newid yn hytrach na chyflwyno\u2019r newid hwnnw fy hun."}, {"text_idx": "#000029", "text": "\u201cMae\u2019r cyfarfodydd ti\u0302m rheolaidd a\u2019r oruchwyliaeth gefnogol y mae Canopi yn ei chynnig i mi a meddygon cynghorol eraill yn rheolaidd wedi helpu\u2019r mudiad hwn.\u201d"}, {"text_idx": "#000031", "text": "Anesthetydd ymgynghorol sy\u2019n byw yng Nghaerdydd yw Sarah. Mae hi\u2019n rhannu ei phrofiad o sut y gwnaeth Canopi ei helpu drwy drafferthion personol."}, {"text_idx": "#000032", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}, {"text_idx": "#000033", "text": "Cadw fy enw, e-bost a gwefan o fewn y porwr hwn ar gyfer y tro nesaf fyddai'n gadael sylw."}]